ספר השמות

ספר השמות הוא ספר הנצחה גדול ממדים, שעל דפיו מפורטים שמות ופרטי מידע קצרים על אודות כ־4,800,000 היהודים קורבנות השואה שנודעו ליד ושם ותועדו, מתוך כלל 5.8 מיליון הנספים. הספר הודפס בשתי מהדורות, ב־2013, ובחלוף עשור. הרעיון להקים את ספר השמות נבע מכך שאנשים באו להיכל השמות ביד ושם ורצו לגעת במו ידיהם בדפי העד, להמחשת ההנצחה – מה שלא התאפשר כי הדפים הם מקורות ארכיוניים בשימור. המקור וההשראה לאופן ההנצחה בספר השמות הם בתי כנסת באירופה כמו בית הכנסת פינקס שבמוזיאון היהודי בפראג, שם כתובים על הקירות עשרות אלפי שמות של נרצחים בשואה. הנגישות של השמות, באופן בלתי אמצעי, היוו השראה לספר השמות, שבו אפשר לגעת בכל שם ושם של הנרצחים בשואה. ערך מורחב – לכל איש יש שם (מפעל הנצחה) במסגרת מפעל ההנצחה „לכל איש יש שם”, רוכזו שמותיהם של קורבנות השואה הרבים שמידע על אודותם הגיע לידי יד ושם, בדרך כלל בעקבות גביית עדות מניצולים באמצעות דפי עד. מאגר השמות זמין במקום ובאינטרנט, אך בניגוד למאגר המידע הדיגיטלי, ספר השמות הוא בגדר אנדרטה פיזית מונומנטלית שמנציחה את הנספים באופן מוחשי. הוא מדגיש את כמותם לצד האינדיבידואליות שלהם באמצעות הפגת האנונימיות של כל שם והתמקדות קצרה במהלך החיים של מי שנשא אותו, בנפרדות רגעית מהמכלול. בשנת 2013, הספר הודפס בעותק אחד, ובו כ־4,300,000 שמות. הוא מוצג בתערוכת קבע בבלוק 27 שבמוזיאון אושוויץ בירקנאו, בתחנה האחרונה. ב־2023 הוצא הספר מחדש בגרסה מעודכנת שבה כ־4,800,000 שמות. ב־26 בינואר, ערב יום הזיכרון הבין־לאומי לשואה, הוא הוצג בתערוכה במטה האומות המאוחדות, בהשתתפות מזכ״ל הארגון אנטוניו גוטרש, שגריר ישראל גלעד ארדן ויו״ר מועצת יד ושם דני דיין. התערוכה הוצגה למשך מספר שבועות, עד ל־17 בפברואר. בחודש מרץ הוא הועבר לישראל, ובערבו של יום הזיכרון לשואה ולגבורה תשפ״ג הוצב בתצוגת קבע במוזיאון יד ושם לתולדות השואה, בנוכחות הנשיא יצחק הרצוג. השמות מופיעים באנגלית, בסדר אלפביתי. לצידם מופיעים פרטי תאריך הלידה ומקומה, ומקום הירצחם, ככל שהם ידועים. דפי הספר גבוהים וקשיחים, רוחבם 30 סנטימטר וגובהם מטר. 20 אלף העמודים כרוכים ב־70 כרכים של כ־80,000 שמות האחד. הכרכים שובצו לאורך 8 מטרים בשני צידיו של מעמד שחור, ומוארים מתחתיתו. בחזית המעמד מצוין שם הספר וייעודו. ביד ושם הוא נגיש לקריאה במרכזו חלל קבע שספסלי עץ הוצבו לאורך קירותיו, במרוחק משני עברי הספר. בסופו של הספר הושארו עמודים ריקים כמקום לנספים נוספים שיתגלו, וכסמל לאלו שלא ייוודעו עוד בזהותם על אף מאמצי החקר וההנצחה. מוערך כי כ־200–300 אלף שמות נוספים יתגלו ויתווספו אליו בחלוף השנים, ושיגיעו לסך כולל של כ־5–5.1 מיליון שמות מתוך כלל 5.8 מיליון הנספים, זאת לצד הכנסת איחודי כפילויות ותיקוני שגיאות. העותק מ־2013 שבבלוק 27 במוזיאון אושוויץ בירקנאו תמונה של עמוד בספר העותק מ־2023 שבמוזיאון יד ושם לתולדות השואה לוחית תיאור היכל השמות פנקס הקהילות הנצחת זכר השואה השואה באמנות, וספרות השואה אתר האינטרנט הרשמי של ספר השמות מדיה וקבצים בנושא ספר השמות בוויקישיתוף תערוכה על שמות מתוך ספר השמות, באתר יד ושם יוסי אחימאיר, ‏ספר השמות: ספר של מיליוני שמות, עדים שתוקים לפשע הנורא ביותר בתולדות האנושות, באתר מעריב אונליין, 3 באפריל 2023 המאגר המרכזי של שמות קורבנות השואה, באתר יד ושם. Ansah, Tawia B. "The Open Grave: Memory and Monument." Florida International University Legal Studies Research Paper 15-02 (2015). Tawia B. Ansah, An Open Grave, London: Routledge, 2022-11-15, עמ' 167–187, ISBN 978-1-003-22859-2 Shoah - Block 27 / National Exhibitions / Visiting / Auschwitz-Birkenau, www.auschwitz.org פרסומי חברת אי.אם. שגב תעשיות בע"מ, „... את המיצג ייצרו בחברת אי.אם. שגב תעשיות בע"מ”, באתר imsegev.co.il; מהדורת חמש עם איציק זוארץ, אריה גולן מצא את משפחתו בספר השמות באושוויץ, באתר כאן – תאגיד השידור הישראלי, 17 באפריל 2023; נועם כהן, ‏"מצאתי מיד את בני המשפחה בספר השמות. לא הצלחתי להתאפק ובכיתי", באתר ‏מאקו‏, 17 באפריל 2023 ניסן צור, רהמ יחנוך מיצג שואה של יד ושם באושוויץ-בירקנאו, באתר nrg‏, 13 ביוני 2013 לכל קורבן שואה היה שֵׁם, באתר יד ושם; המוזיאון לתולדות השואה, ספר השמות – מיצג חדש ביד ושם, באתר יד ושם; ספר השמות – מיצג חדש ביד ושם, באתר יד ושם אלדד בק, פולין, אושוויץ: אמנות בשם הזיכרון - תערוכה בביתן 27, באתר ynet, 12 ביוני 2013; Eldad Beck, Auschwitz: Art in name of memory, ynetnews, ‏4 במאי 2013 Dalziel, I. (2020). Authority, Authenticity and Audience: The Auschwitz-Birkenau State Museum’s Adaptation to the Digital Museum (Doctoral dissertation, PhD thesis, Royal Holloway, University of London). Yad Vashem to Unveil "The Book of Names" in the UN Headquarters, 26 January 2023, Yad Vashem, ‏19 January 2023; United Nations, “Yad Vashem Book of Names of Holocaust Victims” exhibition at United Nations Headquarters, United Nations (באנגלית); Luke Tress, ‘Book of Names’ listing all known Holocaust victims put on display at United Nations, www.timesofisrael.com (באנגלית אמריקאית); Edith M. Lederer, UN chief: Exhibit of book of names of Nazi victims is call to fight cruelty, www.timesofisrael.com (באנגלית אמריקאית) Renee Ghert-Zand, Holocaust ‘Book of Names’ to be inaugurated at the UN underscores the individual identities of the 6 million, Jewish Telegraphic Agency, ‏2023-01-23 (באנגלית אמריקאית); Adam Haskel, Yad Vashem unveils ‘The Book of Names’ at the United Nations, JNS.org, ‏2023-01-26 (באנגלית אמריקאית); International Holocaust Remembrance Day: Yad Vashem opens "The Book of Names" at the UN, www.cbsnews.com (באנגלית אמריקאית); Associated Press, ‘Book of Names’ installation at U.N. includes entries for 4.8 million Holocaust victims. It’s 2 meters high, 1 meter wide, 8 meters long., MarketWatch, ‏5 בundefined 2023 By DANI DAYAN, Yad Vashem Book of Names: A duty to connect, remember Holocaust victims, The Jerusalem Post, ‏5 בפברואר 2023 כל רגע - יד ושם יחנוך את מיצג ספר השמות במטה האו"ם בניו יורק, באתר kore.co.il מיצג ספר השמות של יד ושם נחנך במטה האו"ם בניו יורק, לציון יום הזיכרון הבין-לאומי לקורבנות השואה, באתר יד ושם, ‏27 ינואר 2023 נעמה גרין, 70 כרכים, 20 אלף עמודים, ומיליוני נספים: ספר השמות מאושוויץ יוצג ביד ושם, באתר הידברות, ‏1 במרץ 2023 עדו בן פורת, 4.8 מיליון קורבנות: מיצג ספר השמות נחנך ביד ושם, באתר ערוץ 7, 28 במרץ 2023; מורן אזולאי, איתמר אייכנר, סיון חילאי, הנשיא הרצוג: "נוצרה הזדמנות עם עצירת החקיקה". ליברמן: "לא נתייצב למו"מ", באתר ynet, 28 במרץ 2023; יענקי פרבר, מיצג ספר השמות באורך 8 מטר נחנך ביד ושם, באתר בחדרי חרדים, 28 במרץ 2023 איתמר אייכנר, מאות אלפי שמות קורבנות שואה לא יתועדו ולא יהיו מוכרים לעולם, באתר ynet, 28 במרץ 2023 עכשיו 14 יהדות, "ספר השמות": המיצג מ'ביתן 27' באושוויץ הגיע למוזיאון יד ושם, באתר עכשיו 14, 16 באפריל 2023 עופר אדרת, ספר השמות של "יד ושם": מיליון שמות חסרים, לצד כפילויות ושמות אנשים שכלל לא נרצחו, באתר הארץ, 16 באפריל 2023; Ofer Aderet, At Yad Vashem, a million victims are still nameless, Haaretz, ‏1 במרץ 2023